NUSƆSRƆ̃ 8
Nu Ka Tae Míedoa Awu Siwo Sɔ Ne Míeyina Míafe Kpekpewo?
Èkpɔ ale si Yehowa Ðasefowo dzrana ɖo nyuie hafi yia wofe kpekpewo le foto siwo le afi sia mea? Nu ka tae awudodo kple dzadzraɖo le mɔ nyui nu nɔa vevie na mí?
Be míade bubu mía Mawu ŋu. Enye nyatefe be menye míafe gotagome dzedzeme koe Mawu kpɔna o. (1 Samuel 16:7) Ke hã, ne míeva fo fu be míade ta agu nɛ la, míedina vevie be míawɔ nu si ade bubu Eyama kple mía nɔviwo ŋu. Hafi ame aɖe nado ɖe ʋɔnudrɔ̃la aɖe ŋkume la, adi be yeadzra ɖo nyuie be yeade bubu ʋɔnudrɔ̃laa ŋu le ɖofe si wòle la ta. Nenema kee ale si míedzrana ɖo hafi yia míafe kpekpewo la ɖenɛ fiana be míedea bubu gã Yehowa Mawu, si nye ‘xexea me katã fe ʋɔnudrɔ̃la’ la, kple míafe tadeagufewo hã ŋu.—1 Mose 18:25.
Be míaɖee afia be míenɔa agbe ɖe Biblia fe dzidzenuwo nu. Biblia de dzi fo na Kristotɔwo be woado awu “le ameŋububu kple ŋuɖɔɖo me” abe ale si dze ame siwo ‘vɔ̃a Mawu’ ene. (1 Timoteo 2:9, 10) Awudodo ‘le ameŋububu me’ fia be míatsri atsyɔ̃ɖoɖo kpeɖii, eye míatsri awu siwo nyɔa dzodzro ɖe ame me kple awu siwo me ametia dzena le la dodo be míagahe amewo fe susu ava mía ɖokuiwo dzi o. Nuwɔwɔ ‘le ŋuɖɔɖo me’ kpena ɖe mía ŋu be míatsri awudodo ɖewoɖewoe alo dzadzraɖo si gbɔ eme. Ke hã, Biblia fe mɔfiame siawo kpɔtɔ na ablɔɖe mí be míatia awudodo kple dzadzraɖo fomevi vovovo siwo sɔ. Míafe dzadzraɖo nyui si nya kpɔna la ‘ɖoa atsyɔ̃ na mía Xɔla fe nufiafia,’ eye wònyea ‘kafukafu na Mawu.’ (Tito 2:10; 1 Petro 2:12) Esi míedoa awu siwo sɔ hafi yia kpekpeawo ta la, ekpɔa ŋusẽ nyui ɖe ale si amewo bua tadedeagu na Yehowae dzi.
Mègagblɔ be awu siwo tɔgbi ame siwo le afi sia do la mele ye si o ta nàgbe Fiaɖufe Akpataa me yiyi o. Míate ŋu ado awu siwo sɔ, siwo le dzadzɛ, eye wole nɔnɔme nyui me, ke menye awu xɔasiwo alo esiwo le tsia dzi kokoko o.
Alekee míafe dzadzraɖo le vevie ne míele ta dem agu na Mawu?
Biblia fe mɔfiame kawoe kpena ɖe mía ŋu be míafe awudodo kple dzadzraɖo sɔna?
ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn